Lav et referat af nedenstående tekst:

Tekst:
Det er desværre ikke alle, der har forstået budskabet om, at man – både for sin egen og andres skyld – ikke skal lade sig friste af bedre plads på vejene og træde sømmet i bund i denne coronatid. To politiassistenter fra Nordjyllands Politi gjorde derfor kort proces og satte gang i en effektiv efterforskning, da en ATK-operatør onsdag kunne fortælle, at han netop havde blitzet en bil uden nummerplader, der kørte 102 km/t på Idræts Allé i Hjørring. - Det er en strækning i Hjørring midtby, hvor vi tidligere har haft alvorlige færdselsuheld, siger politikommissær Michael Karstenskov fra Nordjyllands Politis sagscenter i Hjørring. Politiet spottede førerens familie Den blitzede bil var forsynet med et skilt med ordlyden ’brugte biler’. Ud fra bilmærket opsøgte betjentene straks en relevant bilforhandler i Hjørring for at få overblik over biler til salg af den aktuelle model. - På vej tilbage fra bilforhandleren får de to politiassistenter øje på nogle personer, som ligner føreren af det blitzede køretøj. De forklarer, at de var med i køretøjet, og at føreren var et familiemedlem til dem, som p.t. befandt sig i en anden bil, forklarer Michael Karstenskov. Via bilforhandleren skaffede politiet køreseddel på den prøvekørte bil og relevante fører – en ung mand, som nu kan se frem til en sigtelse og en bøde på 5.500 kroner samt en betinget eller ubetinget frakendelse af kørekortet afhængig af den præcise fartudmåling. - Manden var ikke tidligere kendt af politiet. Det er han så nu. Vi kan ikke understrege alvoren nok her: Overhold hastighedsbegrænsningerne, også selv om du er glad for at køre bil. Der er liv og førlighed på spil, siger politikommissær Michael Karstenskov.

Referat:
En fotovogn blitzede onsdag en ung bilist, der prøvekørte en bil med 102 km/t i Hjørring by. Politiet fandt hurtigt frem til manden, der nu sigtes for sin livsfarlige adfærd i trafikken.